PMIndiaData/PMIndiaSum huggingface dataset:
وزیر اعظم نے آج اپنی رہائش گاہ پر سکھ مندوبین سے ملاقات کی

وزیر اعظم جناب نریندر مودی نے آج اپنی رہائش گاہ 7 لوک کلیان مار گ پر سکھوں کے ایک وفد سے ملاقات کی۔ دہلی کے گورودوارہ شری بالا صاحب جی نے وزیر اعظم کے یوم پیدائش کے موقع پر ’اکھنڈ پاٹھ‘ کا اہتمام کیا تھا۔ 15 ستمبر کو شروع ہوا یہ ’اکھنڈ پاٹھ‘ 17ستمبر کو وزیر اعظم کے یوم پیدائش کے دن اختتام کو پہنچا۔ سکھ وفد نے وزیر اعظم سے ملاقات کی اور انہیں گورودوارے کا پرساد اور آشیرواد پیش کیا۔ میٹنگ کے دوران، سکھ وفد نے پگڑی باندھ کر اور سروپا پیش کرکے وزیر اعظم کو اعزاز بخشا۔ وزیر اعظم کی طویل العمری اور اچھی صحت کے لیے ارداس کا بھی اہتمام کیا گیا۔ وفد نے سکھ برادری کے اعزاز اور فلا ح و بہبود کے لیے وزیر اعظم کے ذریعہ ڈگر سے ہٹ کر انجام دی گئیں پہل قدمیوں کے لیے ان کا شکریہ ادا کیا۔ انہوں نے وزیر اعظم مودی کے ذریعہ انجام دی گئیں متعدد کوششوں کو یاد کیا جن میں 26 دسمبر کو ’’ویر بال دیوس‘‘ قرار دینا، کرتارپور صاحب گلیارے کو ازسر نو کھولنا، گورودواروں کے زیر اہتمام لنگروں سے جی ایس ٹی ہٹانا، گورو گرنتھ صاحب کے نسخوں کو افغانستان سے بھارت لانے کو یقینی بنانا، وغیرہ جیسی کوششیں شامل ہیں۔ سکھ مندوبین میں آل انڈیا کیندریہ گورو سنگھ سبھا کے صدر جناب ترویندر سنگھ مارواہ؛ آل انڈیا کیندریہ گورو سنگھ سبھا کے ورکنگ پریزیڈنٹ جناب ویر سنگھ؛ کیندریہ گورو سنگھ سبھا کے دہلی کے صدر جناب نوین سنگھ بھنڈاری؛ گورودوارہ سنگھ سبھا کے صدر جناب ہربنس سنگھ؛ اور گورودوارہ سنگھ سنگھ سبھا کے ہیڈ گرنتھی جناب راجندر سنگھ شامل تھے۔
ناگورسڑک حادثہ کا شکارہوئے لوگوں کے لئے وزیراعظم نے  یک مشت معاوضہ کی منظوری دی

نئی دہلی، 31؍اگست:وزیراعظم جناب نریندرمودی نے راجستھان کے ناگورمیں ہوئے سڑک حادثہ کے متاثرین کے لئے یک مشت معاوضہ کی منظوری دی ہے ۔ وزیراعظم کے دفترکی جانب سے ایک ٹویٹ میں کہاگیاہے کہ : ‘‘وزیراعظم نے راجستھان کے ناگورمیں ہوئے سڑک حادثہ میں جان گنوادینے والوں کے ورثاء کے لئے پی ایم این آرایف سے فی کس دولاکھ روپے کے یک مشت معاوضہ کی منظوری دی ہے ، جب کہ زخمی ہونے والوں کو فی کس 50ہزارروپے دیئے جائیں گے ۔
وزیراعظم 9 اگست کو پی ایم – کسان اسکیم کی اگلی قسط جاری کریں گے

نئی دہلی۔ 07 اگست وزیر اعظم جناب نریندر مودی 9 اگست 2021 کو 12:30 بجے ویڈیو کانفرنسنگ کے ذریعہ پردھان منتری کسان سمان ندھی (پی ایم – کسان) اسکیم کے تحت مالی معاونت کی اگلی قسط جاری کریں گے۔ اس کے ذریعہ 9.75 کروڑ سے زیادہ فائدہ حاصل کرنے والے کسان خاندانوں کو 19،500 کروڑ روپے سے زائد رقم منتقل کی جا سکے گی۔ وزیر اعظم پروگرام کے دوران فائدہ حاصل کرنے والے کسانوں کے ساتھ بات چیت کریں گے اور قوم سے بھی خطاب کریں گے۔ پی ایم – کسان کے بارے میں پی ایم – کسان اسکیم کے تحت ، فائدہ حاصل کرنے والے کسان خاندانوں کو ہر سال 6000 روپے کی مالی معاونت فراہم کی جاتی ہے اور یہ مالی معاونت 2000روپے کی تین قسطوں میں ہر 4 مہینے پر ادا کی جاتی ہے۔ یہ رقم براہ راست مستفیدین کے بینک کھاتوں میں منتقل کی جاتی ہے۔ اس اسکیم کے مطابق ،اب تک 1.38 لاکھ کروڑ روپے سے زائد کی سمان راشی کسان خاندانوں کے بینک کھاتوں میں منتقل کی جا چکی ہیں۔ اس موقع پر مرکزی وزیر زراعت بھی موجود ہوں گے۔ ۔۔۔۔۔۔۔۔۔۔۔۔۔۔۔۔۔۔۔۔۔ (ش ح ۔ رض ۔ ج ا (
وزیر اعظم  نے مہاراشٹر کے روزگار میلے سے خطاب  کیا

وزیر اعظم جناب نریندر مودی نے آج ویڈیو پیغام کے ذریعے مہاراشٹر حکومت کے روزگار میلے سے خطاب کیا۔ وزیر اعظم نے دھنتیرس پر مرکزی سطح پر روزگار میلہ کےتصور پر گفتگو کی شروعات کی۔ یہ مرکزی حکومت کی سطح پر 10 لاکھ نوکریاں فراہم کرنے کی مہم کا آغاز تھا۔ تب سے، وزیر اعظم نے گجرات اور جموں و کشمیر حکومتوں کے روزگار میلوں سے خطاب کیا ہے۔ جناب مودی نے کہا ‘‘روزگار میلے کی تنظیم سے یہ واضح ہے کہ اتنے کم وقت میں مہاراشٹر حکومت نوجوانوں کو روزگار فراہم کرنے کی طرف مضبوط عزم کے ساتھ آگے بڑھ رہی ہے۔ مجھے اس بات کی بھی خوشی ہے کہ آنے والے وقتوں میں مہاراشٹر میں اس طرح کے جاب میلوں کو مزید وسعت دی جائے گی’’ ۔ مہاراشٹر کے محکمہ داخلہ اور ریاست کے دیہی ترقی کے محکمے میں ہزاروں تقرریاں ہوں گی۔ وزیر اعظم نے زور دے کر کہا امرت کال میں ملک ترقی یافتہ ہندوستان کے ہدف پر کام کر رہا ہے جہاں نوجوان کلیدی کردار ادا کریں گے۔ انہوں نے کہا کہ بدلتے وقت میں ملازمتوں کی نوعیت تیزی سے تبدیل ہو رہی ہے، حکومت بھی مسلسل مختلف قسم کی ملازمتوں کے مواقع پیدا کر رہی ہے۔ انہوں نے کہا کہ مدرا اسکیم نوجوانوں کو آسان قسم کے قرض دے رہی ہے اور 20 لاکھ کروڑ کے قرضے پہلے ہی تقسیم کیے جا چکے ہیں۔ اسی طرح اسٹارٹ اپس اور ایم ایس ایم ای سیکٹر کو بڑے پیمانے پر سپورٹ کیا جارہا ہے۔ انہوں نے مزید کہا کہ مہاراشٹر کے نوجوانوں نے اس سے فائدہ اٹھایا ہے۔ وزیر اعظم نے اس بات پر زور دیا کہ ‘‘حکومت کی کوششوں کے بارے میں سب سے اہم بات یہ ہے کہ روزگار اور خود روزگار کے یہ مواقع دلت، پسماندہ، قبائلی، عام طبقے اور خواتین، سب کے لیے بلا تفریق یکساں طور پر دستیاب ہو رہے ہیں۔’’ وزیر اعظم نے 8 کروڑ خواتین کے لیے 5 لاکھ کروڑ روپے کی امداد کا ذکر کیا جو خود امدادی گروپس سے وابستہ ہیں۔ وزیراعظم نے کہا کہ آج حکومت ملک بھر میں انفراسٹرکچر، انفارمیشن ٹیکنالوجی اور دیگر شعبوں میں ریکارڈ سرمایہ کاری کر رہی ہے جس سے روزگار کے نئے مواقع پیدا ہو رہے ہیں۔ مہاراشٹرا کے حوالے سے وزیر اعظم نے بتایا کہ مرکزی حکومت نے ریاست کے لیے 2 لاکھ کروڑ سے زیادہ کے تقریباً 225 پروجیکٹوں کو منظوری دی ہے۔ 75 ہزار کروڑ مالیت کے ریلوے پروجیکٹوں اور جدید سڑکوں کے لیے 50 کروڑ کے پروجیکٹوں کو منظوری دی گئی ہے۔ انہوں نے کہا کہ ان منصوبوں پر یا تو کام جاری ہے یا بہت جلد کام شروع ہونے والا ہے۔ وزیر اعظم نے اپنی بات کااختتام کرتے ہوئے کہا کہ ‘‘جب حکومت انفراسٹرکچر پر اتنی بڑی رقم خرچ کرتی ہے تو اس کی وجہ سے روزگار کے لاکھوں نئے مواقع پیدا ہوتے ہیں’’۔
وزیر اعظم نریندر مودی نے سردار سروور ڈیم (باندھ) کے لئے شاندار چراغاں (روشنی) کا افتتاح کیا

نئی دہلی30،اکتوبر2020 وزیر اعظم جناب نریندر مودی نے آج سردار سروور ڈیم (باندھ) کے لئے ڈائنامک (زبردست) روشنی کا افتتاح کیا۔ انہوں نے اقوام متحدہ کی تمام سرکاری زبانوں میں اسٹیچو آف یونٹی یعنی اتحاد کے مجسمے کی ویب سائٹ کا اجرا کیا اور کیوڑیا ایپ کا آغاز کیا، جو یونٹی گلوگارڈن میں کیاگیا۔ انہوں نے کیکٹس گارڈن کا افتتاح بھی کیا اور وہاں کا دورہ بھی کیا۔ سردار سروور ڈیم کی شاندار روشنی یونیٹی گلو گارڈن یہ ایک منفرد اور مثالی تھیم پارک ہے جو 3.61 ایکڑ کے رقبے میں پھیلا ہوا ہے۔ اس میں تنصیبات صورتوں (مجسموں) اور بصارت کے قریب نظر کا ایک چمکتا ہوا اشیا کا اجتماع ہے۔ وزیر اعظم رات کی سیاحت کی خوشی کو تجربے کو دوبالا کرنے کے لئے تمام سیاحوں کا خیر مقدم کریں گے۔ کیکٹس گارڈن یہ ایک بڑا گرین ارکٹیکچرل گرین ہاؤس ہے جہاں 17 ملکوں سے 450 قومی اور بین الاقوامی انواع ہیں۔ اس میں 6 لاکھ پلانٹس (پودے) ہیں جن میں 1.9 لاکھ کیکٹس کے پودے ہیں اور یہ پودے 25 ایکڑ رقبے میں پھیلے ہوئے ہیں۔
دہلی میں آل انڈیا ڈسٹرکٹ لیگل سروسز اتھارٹیز کی پہلی میٹنگ  کے افتتاحی اجلاس میں وزیر اعظم کے خطاب کا متن

پروگرام میں موجود سپریم کورٹ کے چیف جسٹس جناب این وی رمنا، جسٹس جناب یو یو للت جی، جسٹس جناب ڈی وائی چندر چوڑ جی، مرکزی حکومت میں میرے ساتھی اور ملک کے وزیر قانون جناب کرن جی، سپریم کورٹ کے معزز جج صاحبان، ہمارے ساتھی وزیر مملکت جناب۔ ایس پی بگھیل جی، ہائی کورٹ کے عزت مآب جج ، ڈسٹرکٹ لیگل سروسز اتھارٹیز کے چیئرمین اور سیکرٹریز، تمام معزز مہمانان، خواتین و حضرات! بھارت کے عدالتی نظام کی قیادت کررہے آپ سبھی کے بیچ آنا ہمیشہ ایک خوشگوار تجربہ ہوتا ہے، لیکن بات کرنا ذرامشکل ہوتا ہے۔ ڈسٹرکٹ لیگل سروسز اتھارٹیز کے چیئرمینز اور سیکرٹریز کی یہ اس طرح کی پہلی نیشنل میٹنگ ہے اور میں مانتا ہوں کہ ایک اچھی مبارک شروعات ہے، مطلب یہ آگے بھی جاری رہے گی۔آپ نے اس طرح کےانعقاد کے لیے جو وقت منتخب کیا ہے، یہ وقت درست بھی ہے اور تاریخی اعتبار سے اہم بھی ہے۔ آج سے کچھ ہی دن بعد ملک اپنی آزادی کے 75 سال مکمل کر رہا ہے۔ یہ وقت ہماری آزادی کے امرت کال کا وقت ہے۔ یہ وقت ان عزائم کا ہے جو اگلے 25 سال میں ملک کو نئی بلندیوں پر لے جائیں گے۔ ملک کی اس امرت یاترہ میں Ease of Doing B سال کا یہ وقت ہمارے لیے فرائض کا وقت ہے۔ ہمیں ایسے تمام شعبوں پر کام کرنا ہوگا جنہیں اب تک نظر انداز کیا گیا ہے۔ ملک میں زیر سماعت قیدیوں سے متعلق انسانی موضوع پر سپریم کورٹ کے ذریعہ پہلے بھی کئی بار حساسیت دکھائی گئی ہے۔ ایسےکتنے ہی قیدی ہیں، جو قانونی مدد کے انتظار میں برسوں سے جیلوں میں بند ہیں۔ ہماری ڈسٹرکٹ لیگل سروسز اتھارٹیز ان قیدیوں کو قانونی مدد فراہم کرنے کی ذمہ داری اٹھا سکتی ہیں۔ آج یہاں ملک بھر سے ڈسٹرکٹ جج آئے ہیں۔ میں ان سے گزارش کرتا ہوں کہ ڈسٹرکٹ لیول انڈر ٹرائل ریویو کمیٹی کے چیئرمین ہونے کے ناطے زیر سماعت قیدیوں کی رہائی میں تیزی لائیں۔ ویسے مجھے بتایا گیا ہے کہ این اے ایل ایس اے نے اس سمت میں ایک مہم شروع کی ہے۔ میں اس کے لیے آپ کو مبارکباد پیش کرتا ہوں ،آپ سب کو مبارکباد دیتا ہوں ،اور امید کرتا ہوں کہ آپ لیگل ایڈ کے ذریعہ اس مہم کو کامیاب بنائیں گے۔ میں بار کونسل سے بھی درخواست کروں گا کہ اس مہم سے زیادہ سے زیادہ وکلاء کو جڑنے کے لئے ترغیب دیں ۔ ساتھیو، مجھے امید ہے کہ ہم سبھی کی کوشش سے اس امرت کال میں ملک کے سنکلپوں کو ایک نئی سمت دیں گے۔ اس یقین کے ساتھ مجھے آپ کے بیچ آنے کا موقع ملا اس کے لئے بھی میں آپ سب کا شکریہ ادا کرتا ہوں اور مجھے یقین ہے کہ دو دن کا یہ آپ کا منتھن جن توقعات اور آرزووں کے ساتھ اتنا بڑا پروگرام ہو رہا ہے ،اتنے ہی بڑے نتائج لائے گا۔ اس امید کے ساتھ بہت بہت شکریہ!
وزیر اعظم نریندر مودی نے راجیہ سبھا کے ممبر ڈاکٹر مہیندر پرساد کے انتقال پر تعزیت کا اظہار کیا

وزیر اعظم جناب نریندر مودی نے راجیہ سبھا کے ممبر ڈاکٹر مہیندر پرتاپ کے انتقال پر گہرے رنج و غم کا اظہار کیا ہے۔ ایک ٹویٹ میں وزیر اعظم نے کہا کہ : راجیہ سبھا کے ممبر پارلیمنٹ ڈاکٹر مہیندر پرساد کے انتقال پر انہیں صدمہ ہوا ہے ۔انہوں نے کئی سال تک پارلیمنٹ میں خدمت انجام دیں اور وہ کئی طبقوں کی خدمت کرنے میں پیش پیش تھے۔انہوں نے ہمیشہ بہار اور اس کے عوام کی بھلائی کی بات کی، میں ان کے کنبے کے تئیں تعزیت پیش کرتا ہوں اوم شانتی۔
امریکہ کے ریاستی  اور دفاعی سکریٹریوں کی وزیراعظم سے ملاقات

نئی دہلی ،7ستمبر :امریکہ کے ریاستی سکریٹری جناب میشیل پامپیواور دفاعی سکریٹری جناب جیمس ماٹیس نے کل وزیراعظم جناب نریندرمودی سے ملاقات کی ۔ انھوں نے صدرٹرمپ کی ارسال کردہ تہنیت وزیراعظم کو پیش کی ۔ وزیراعظم نے اس موقع پرصدرٹرمپ سے ہوئی اپنی گذشتہ ملاقات کا بڑے والہانہ انداز میں ذکرکیااورسکریٹری حضرات سے گذارش کی کہ وہ ان کی مبارکبادصدرموصوف تک پہنچادیں ۔ دونوں سکریٹریوں نے وزیراعظم کو اس سے قبل منعقدہ دوبدوثمرآور اورمفید گفتگو کے متعلق مختصرجانکاری دی ۔ وزیراعظم نے دونوں سکریٹریوں اوران کے بھارتی ہم عہدیداران یعنی وزیرخارجہ اوروزیردفاع کو دونوں ممالک کے مابین بارآورگفتگوکاانعقاد کرنے کے لئے مبارکبادپیش کی ۔
وزیراعظم نے پی ایس ایل وی کو کامیابی کے ساتھ لانچ کیے جانے پر انڈین اسپیس ریسرچ آرگنائزیشن (آئی ایس آر او)  کو مبارکباد دی

نئیدہلی۔25؍جنوری۔وزیراعظم جناب نریندر مودی نے پی ایس ایل وی کو کامیابی کے ساتھ لانچ کیے جانے پر انڈین اسپیس ریسرچ آرگنائزیشن (آئی ایس آر او ) کو مبارکباد دی ہے۔ وزیراعظم نے اپنی مبارکباد کے پیغام میں کہا ’’پی ایس ایل وی کو کامیابی کے ساتھ لانچ کیےجانے کی ایک اور کامیابی پر ہمارے خلائی سائنسدانوں کو دل کی گہرائیوں سے مبارکباد۔ اس لانچ کے نتیجے میں ہندوستان کے باصلاحیت طلباء کے ذریعے تیار کردہ کلام سیٹ (کلام سیٹیلائٹ) مدار میں قائم ہوگیا ہے۔ پی ایس ایل وی کو کامیابی سے لانچ کیے جانے کے نتیجے میں ہندوستان خلائی راکٹوں کے چوتھے مرحلے کو استعمال کرنے والا دنیا کا پہلا ملک بن گیا ہے۔ ان خلائی راکٹوں کا استعمال آربٹ پلیٹ فارم کے طور پر کیا جائیگا۔‘‘ ۔۔۔۔۔۔۔۔۔۔۔۔۔۔۔۔۔۔۔۔۔۔ م ن۔ س ش۔ع ن
مردوں کے بھالا پھینکنے کے فائنل مقابلے میں طلائی تمغہ جیتنے کے لیے نیرج چوپڑہ کو وزیراعظم کی مبارکباد

نئی دہلی۔28اگست، وزیراعظم جناب نریندر مودی نے ،18ویں ایشائی کھیل- 2018 ،منعقدہ جکارتہ ،میں پالمے بانگ، انڈونیشیا میں مردوں کے بھالا پھینکنے کے فائنل مقابلے میں، طلائی تمغہ حاصل کرنے کے لیے، نیرج چوپڑہ کو مبارکباد پیش کی ہے۔ وزیر اعظم جناب نریندر مودی نے کہا ہے کہ‘‘جب نیرج چوپڑہ میدان میں ہوتے ہیں، تو یہ امید کی جاتی ہے کہ وہ بہترین کارکردگی کا مظاہرہ کریں گے۔ اس نوجوان نے مردوں کے بھالا پھینکنے کے فائنل مقابلے میں طلائی تمغہ حاصل کرکے ،پورے بھارت کو مسرور کیا ہے۔ ہم انہیں ایک نیا قومی ریکارڈ بنانے کے لیے بھی مبارکباد پیش کرتے ہیں۔’’
وزیر اعظم نے وجے دِوس کے موقع پر 1971 کی جنگ میں حصہ لینے والے بہادر فوجیوں کو یاد کیا

نئی دہلی،16/دسمبر وزیر اعظم جناب نریندر مودی نے وجے دِوس کے موقع پر ان بہادر فوجیوں کو یاد کیا جنھوں نے 1971 میں جنگ لڑی تھی۔ وزیر اعظم نے کہا ‘‘آج وجے دِوس کے موقع پر ہم اُن بہادر فوجیوں کےناقابل شکست جذبے کو یاد کرتے ہیں جنھوں نے 1971 میں جنگ لڑی تھی۔ ان کے غیرمتزلزل حوصلے اور حب الوطنی کے جذبے نے اس بات کو یقینی بنایا کہ ہمارا ملک محفوظ رہے۔ ان فوجیوں کا خدمت کا یہ جذبہ ہمیشہ ہر ایک ہندوستانی کو تحریک دیتا رہے گا’’۔ ۔ ۔ ۔ ۔ ۔ ۔ ۔ ۔ ۔ ۔
کابینہ نے نیشنل گرین ہائیڈروجن مشن کو منظوری   دی

وزیر اعظم جناب نریندر مودی کی صدارت میں مرکزی کابینہ نے نیشنل گرین ہائیڈروجن مشن کو منظوری دے دی ہے۔ مشن کے لیے ابتدائی اخراجات 19,744 کروڑ روپے ہوں گے، جس میں ایس آئی جی ایچ ٹی پروگرام کے لیے 17,490 کروڑ روپے، پائلٹ پراجیکٹس کے لیے 1,466 کروڑ روپے، آر اینڈ ڈی کے لیے 400 کروڑ اور مشن کے دیگر حصوں کے لئے 388 کروڑ روپے کے اخراجات شامل ہیں۔ نئی اور قابل تجدید توانائی کی وزارت متعلقہ حصوں کے نفاذ کے لیے اسکیم کے رہنما خطوط تیار کرے گی۔ اس مشن کے نتیجے میں 2030 تک درج ذیل ممکنہ نتائج برآمد ہوں گے۔ کم از کم 5 ایم ایم ٹی (ملین میٹرک ٹن) سالانہ کی گرین ہائیڈروجن کے پروڈکشن کی صلاحیت حاصل کرنے کے ساتھ ملک میں تقریباً 125 گیگاواٹ کی قابل تجدید توانائی کی صلاحیت میں اضافہ ہوگا مجموعی طور پر آٹھ لاکھ کروڑ روپے سے زیادہ کی سرمایہ کاری ہوگی چھ لاکھ سے زیادہ جابز پیدا ہوں گی فوسل ایندھن کی درآمدات میں مجموعی کمی ایک لاکھ کروڑ روپے سے زیادہ کی ہوگی تقریباً 50 ایم ایم ٹی سالانہ گرین ہاؤس گیسوں کے اخراج میں کمی آئے گی اس مشن کے وسیع پیمانے پر فوائد میں – گرین ہائیڈروجن اور اس کے مشتقات کے لیے برآمدی مواقع کی تخلیق؛ صنعتی، نقل و حرکت اور توانائی کے شعبوں کی ڈی کاربنائزیشن؛ درآمد شدہ فوسل ایندھن اور فیڈ اسٹاک پر انحصار میں کمی؛ مقامی مینوفیکچرنگ کی صلاحیتوں کی ترقی؛ روزگار کے مواقع کی تخلیق؛ اور جدید ٹیکنالوجی کی ترقی شامل ہوں گے ۔ ہندوستان کی گرین ہائیڈروجن کے پروڈکشن کی صلاحیت کم از کم 5 ایم ایم ٹی سالانہ تک پہنچنے کا امکان ہے، اس سے منسلک قابل تجدید توانائی کی صلاحیت میں تقریباً 125 جی ڈبلیو کا اضافہ ہوگا۔ سال 2030 تک کے اہداف سے 8 لاکھ کروڑ روپے سے زیادہ کی سرمایہ کاری ہونے اور 6 لاکھ سے زیادہ جابز پیدا ہونے کا امکان ہے۔ سال 2030 تک تقریباً 50 ایم ایم ٹی سالانہ کاربن ڈائی آکسائڈ (CO2) اخراج میں کمی متوقع ہے۔ یہ مشن گرین ہائیڈروجن کی مانگ پیدا کرنے، پروڈکشن، استعمال اور برآمد کی سہولت فراہم کرے گا۔ گرین ہائیڈروجن ٹرانزیشن پروگرام (ایس آئی جی ایچ ٹی) کے لیے اسٹریٹجک اقدامات کے تحت – الیکٹرولائزرز کی گھریلو مینوفیکچرنگ اور گرین ہائیڈروجن کی پروڈکشن کے نشانے کے ساتھ دو الگ الگ مالی ترغیباتی میکانزم اس مشن کے تحت فراہم کرائے جائیں گے۔ یہ مشن ابھرتے ہوئے آخری استعمال کے شعبوں اور پروڈکشن کے راستوں میں پائلٹ پروجیکٹوں کی بھی مدد کرے گا۔ ہائیڈروجن کی بڑے پیمانے پر پروڈکشن اور/یا استعمال میں مدد کرنے کی صلاحیت والے علاقوں کی شناخت کی جائے گی اور انہیں گرین ہائیڈروجن مراکز کے طور پر تیار کیا جائے گا۔ گرین ہائیڈروجن ایکو سسٹم کے قیام میں مدد کے لیے ایک قابل عمل پالیسی فریم ورک تیار کیا جائے گا۔ ایک مضبوط معیارات اور ضوابط کا فریم ورک بھی تیار کیا جائے گا۔ اس کے علاوہ مشن کے تحت آر اینڈ ڈی (اسٹریٹجک ہائیڈروجن انوویشن پارٹنرشپ – شپ) کے لیے پبلک پرائیویٹ پارٹنرشپ فریم ورک کی سہولت فراہم کی جائے گی۔ آر اینڈ ڈی پروجیکٹ مقصد پر مبنی ہوں گے، وقت کے پابند ہوں گے اور انہیں عالمی سطح پر مسابقتی ٹیکنالوجیز کو تیار کرنے کے لیے مناسب طریقے سے فروغ دیا جائے گا۔ مشن کے تحت ایک مربوط مہارت کی ترقی کا پروگرام بھی شروع کیا جائے گا۔ مرکزی اور ریاستی حکومتوں کی تمام متعلقہ وزارتیں، محکمے، ایجنسیاں اور ادارے مشن کے مقاصد کی کامیابی کو یقینی بنانے کے لیے فوکسڈ اور مربوط اقدامات کریں گے۔ نئی اور قابل تجدید توانائی کی وزارت مشن کے مجموعی تال میل اور نفاذ کے لیے ذمہ دار ہوگی۔ ۔۔۔۔۔۔۔۔۔۔۔ ش ح۔ا گ۔ن ا۔
کابینہ نے ہندوستانی ریلوے کے لئے توانائی میں خود کفالت کے واسطے ہندوسان اور برطانیہ کے درمیان مفاہمت  نامے کو منظوری دی

نئی دہلی ،08؍جنوری:وزیر اعظم جناب نریندر مودی کی سربراہی میں آج مرکزی کابینہ نے ہندوستانی ریلوے کو توانائی کے معاملے میں خود کفیل بنانے کے لئے بین الاقوامی ترقی کے محکمے (برطانیہ سرکار) کے ساتھ ایک مفاہمت نامے پر اپنی منظوری دے دی ہے۔ اس سمجھوتے پر 2 دسمبر 2019ءدستخط کئے گئے تھے۔ حکمت عملی اور اہداف کا نفاذ ریلوے وزارت نے ہندوستانی ریل کو توانائی کے معاملے میں خود کفیل بنانے کے لئے بین الاقوامی ترقی کے محکمے (برطانیہ سرکار) کے ساتھ حسب ذیل سمجھوتہ کیاہے: دونوں فریق ہندوستانی ریلوے کو توانائی میں خود کفیل اور توانائی کے معاملے میں باصلاحیت بنانے کی کوشش میں اٹھائی جانے والی سرگرمیوں کے پھیلاؤ پر سمجھوتے ہوئے ہیں۔ دونوں میں سے ہر فریق وقتاً فوقتاً اپنے ملکوں میں موجودہ قانون ضابطے اور قوانین کے علاوہ قومی پالیسیوں کے تحت ہندوستانی ریل کو توانائی میں خود کفیل اور توانائی معاملے میں خود کفالت بنانے کی سمت میں ضروری قدم اٹھائیں گے۔ دونوں فریق ہندوستانی ریلوے کے لئے توانائی اسکیم جیسے شمسی اور بادبانی توانائی سیکٹر ، توانائی میں صلاحیت کے لئے طور طریقوں کو اپنانے ، ایندھن حاصل کرنے کے لائق بنانے، بجلی ، وہیکل چارجنگ، بنیادی ڈھانچے بنانے، بیٹری سے چلنے والے شنٹنگ لوکوموٹیو وغیرہ پر اتفاق کرتے ہیں۔ دونوں فریقوں کے درمیان تربیتی پروگرام ، صنعتی دوروں، فیلڈ دوروں وغیرہ یا تعاون کو کسی دوسری شکل جیسی ترقی کی صلاحیت کو بڑھانے پر تحریر میں منظوری دی جاسکتی ہے۔ اس مفاہمت نامے کے تحت دونوں فریق مختلف سرگرمیوں میں مناسب ڈھنگ سے تال میل قائم کریں گے۔ اس سمجھوتے میں ایسا کچھ بھی نہیں ہوگا جو فریقوں کے درمیان تعاون کے موجودہ اور مستقبل کے بندوبست کو نقصان پہنچاسکے۔ دونوں فریق مفاہمت نامے میں یا اس کے کچھ حصے میں تبدیلی یا ترمیم کے لئے تحریری طورپر آگاہ کرسکتے ہیں۔ اس میں کی گئی کوئی بھی تبدیلی ترمیم شدہ مفاہمت نامے کا حصہ ہوگا۔ مفاہمت نامہ دونوں فریقوں کے مجاز نمائندوں کے ذریعے دستخط کئے جانے کے بعد سے نافذ ہوگا اور کوئی بھی فریق دوسرے فریق کو تحریری طورپر کمیونیکیٹ کے ذریعے مفاہمت نامے کو رد کرسکتا ہے۔ ایسے میں مفاہمت نامے کا رد ہونا دوسرے فریق کو تحریری طوریر جانکاری ملنے کے کچھ مہینے کے بعد سے نافذ مانا جائے گا۔ مفاہمت نامے کے رد ہونے کا اثر ان پروجیکٹوں یا پروگراموں پر نہیں ہوگا، جن پر مفاہمت نامہ رد ہونے کی تاریخ سے پہلے ہی فریقوں میں اتفاق بن گیا تھا۔ ان پر تعاون کے سیکٹر اور ان کے مطابق جاری رہیں گے۔ فریقوں کے درمیان کسی بھی طرح کے تنازعے یا اختلاف کو آپسی مشورے اور بات چیت سے سلجھا لیے جائیں گے۔ ریلوے کی وزارت نے توانائی کے شعبے کی ترقی کے شعبے میں تکنیکی پالیسی تحقیقی اور کاروباری پہلوؤں کا احاطہ کرتے ہوئے تعاون کے لئے مفاہمت نامے ؍ایم او سیز پر دستخط کئے ہیں۔ اس پروگرام کا مقصد ڈھانچہ جاتی اصلاحات کو سہارا دینا اورالیکٹرک گرڈ سے قابل تجدید توانائی کو جوڑنا ہے۔اس کا خاص مقصد پہلے سے زیادہ پائیدار اور جامع اقتصادی ترقی بہتر توانائی سیکورٹی اور کم کاربن کے اخراج کا مقصد حاصل کرنا ہے۔ ہندوستانی ریلوے کے لئے یہ مفاہمت نامہ ؍ایم او سیز کا بندوبست ریلوے سیکٹر میں جدید ترقی اور معلومات کے علاوہ جانکاری کو شیئر کرنے کا پلیٹ فارم فراہم کرتا ہے۔ یہ مفاہمت نامہ ؍ایم او سیز قابل تجدید توانائی اورمعلومات ایک دوسرے کو فراہم کرنے کے لئے صلاح و مشورہ جیسے خصوصی ٹیکنالوجی شعبوں پر توجہ دیتے ہوئے تکنیکی ماہرین، رپورٹ اور تکنیکی دستاویزات کے علاوہ سیمینار؍ ورکشاپس کا تبادلہ کرنے کا پلیٹ فارم مہیار کراتاہے۔
میانمار کی اسٹیٹ کونسلر کے ساتھ  وزیراعظم کی ملاقا ت

نئی دہلی،04؍نومبر،وزیراعظم جناب نریندر مودی نے 3؍نومبر 2019 کو آسیان-انڈیا سربراہ کانفرنس کے موقع پر میانمار کی اسٹیٹ کونسلر آنگ سان سوچی سے ملاقات کی۔ ستمبر ؍2017 میں میانمار کے اپنے گزشتہ دورے اور جنوری 2018 میں آسیان-انڈیا یادگار سربراہ کانفرنس کے دوران اسٹیٹ کونسلر کے ہندوستان کے دورے کو یاد کرتے ہوئے دونوں لیڈروں نےدونوں ملکوں کے درمیان اہم پارٹنرشپ کی ترقی پر اطمینان کا اظہار کیا۔ وزیراعظم نے ہندوستان کی لُک ایسٹ پالیسی اور پڑوسی ملکوں کو ترجیح دینے کی پالیسیوں کے پیش نظر اُس ترجیح پر زور دیا، جو ہندوستان ایک پارٹنر کے طور پر میانمار کو دیتا ہے۔ اس مقصد کے لئے انہوں نے سڑکوں، بندرگاہوں اور دیگر بنیادی ڈھانچے کی تعمیر کے ذریعہ میانمار تک اور اس کے ذریعہ جنوب-مشرقی ایشیاء تک مادی کنکٹی ویٹی کو بہتر بنانے کےلئے ہندوستان کی عہدبندی پرزور دیا۔ ہندوستان ، میانمار کی پولیس، فوج اور سول سروینٹس کے ساتھ ساتھ اس کے طلبہ اور شہریوں کےلئے صلاحیت کی توسیع کی مضبوطی کے ساتھ حمایت بھی جاری رکھے گا۔ دونوں لیڈروں نے اس بات پر اتفاق کیا کہ عوام سے عوام کے رابطوں سے پارٹنرشپ کی بنیاد کی توسیع میں مدد ملے گی اور اس لئے انہوں نےدونوں ملکوں کے درمیان فضائی کنکٹی ویٹی کی توسیع اور نومبر 2019 کے آخر میں ینگون میں سی ایل ایم وی ممالک (کمبوڈیا، لاؤس ، میانمار اور ویتنام) کےلئے ایک کاروباری تقریب کی میزبانی کرنے کے حکومت ہند کے منصوبوں سمیت میانمار میں ہندوستان کے بڑھتے ہوئے کاروباری مفاد کا خیر مقدم کیا۔ اسٹیٹ کونسلر آنگ سان سوچی نے اس بات کی تصدیق کی کہ ان کی حکومت ہندوستان کے ساتھ شراکت داری کو اہمیت دیتی ہے اور انہوں نے میانمار میں جمہوریت کی توسیع اور ترقی کی گہرائی کے لئے ہندوستان کی مسلسل حمایت کی ستائش کی۔ دونوں ملکوں نے اس بات پر اتفاق کیا کہ ہماری شراکت داری کی وسعت کو جاری رکھنے کے لئے مستحکم اور پُرامن سرحد کی بہت اہمیت ہے۔ وزیراعظم نے کہا کہ ہندوستان -میانمار کی سرحد کے پار کارروائی کرنےکےلئے شورش برپاکرنے والےکسی گروپ کو جگہ نہ دیئےجانے کو یقینی بنانے کےلئے ہندوستان میانمارکےتعاون کو بہت اہمیت دیتاہے۔ 250پری فیبریکیٹیڈ مکانات تیار کرنے ، جو کہ اس سال جولائی ماہ میں میانمارحکومت کے سپرد کئے گئے تھے، کے پہلے ہندوستانی پروجیکٹ کے مکمل ہونے پر رکھائن کی صورتحال کے سلسلے میں وزیراعظم نے اس ریاست میں مزید سماجی، اقتصادی پروجیکٹوں پر کام کرنے کے لئے ہندوستان کی آمادگی کا اظہار کیا۔ وزیراعظم نے اس بات پر زور دیا کہ اپنے گھروں سے اُجڑ کر بنگلہ دیش میں قیام پذیر لوگوں کی رکھائن ریاست میں تیزرفتار محفوظ اور پائیدار طریقے سے اپنے گھروں کو واپسی نہ صرف خطے کے مفاد میں ہے بلکہ بے گھر افراد اور تینوں پڑوسی ملکوں، ہندوستان، بنگلہ دیش اور میانمار کے بھی مفاد میں ہے۔ دونوں لیڈروں نے دونوں ممالک کے بنیادی مفاد کے شعبوں میں تعاون کے تمام معاملوں میں مستحکم تعلقات کا اعتراف کرتے ہوئے آنے والے سال میں اعلیٰ سطحی بات چیت کی رفتار کو برقرار رکھنے پر اتفاق کیا۔ ۔۔۔۔۔۔۔۔۔۔۔ (م ن-ا گ-ک ا)
وزیراعظم نے بزرگ شاعر کیدارناتھ سنگھ کی موت پر گہرے رنج وغم کا اظہار کیا

نئیدہلی۔20؍مارچ۔وزیراعظم جناب نریندر مودی نے معروف بزرگ شاعر جناب کیدار ناتھ سنگھ کی موت پر گہرے رنج وغم کا اظہار کیا ہے۔ وزیراعظم نے اپنے پیغام تعزیت میں کہا کہ مجھے عظیم شاعر ومصنف جناب کیدارناتھ سنگھ کی موت سے زبردست صدمہ پہنچا ہے۔ انہوں نے اپنی شاعری میں عوامی زندگی میں جذبات کیلئے جگہ پیدا کی تھی۔ وہ آئندہ کئی صدیوں تک ادبی دنیا کے لئے حوصلہ افزائی کا وسیلہ ثابت ہوں گے اور عام لوگ بھی اس نے حوصلہ حاصل کرسکیں گے۔ یاد رہے کہ آنجہانی کیدارناتھ سنگھ کو 2013 میں گیان پیٹھ ایوارڈ سے سرفراز کیا گیا تھا۔ انہیں ان کے ادبی کارنامے ، ’’ابھی بالکل ابھی‘‘ ، ’’زمین پک رہی ہے‘‘ اور’’اکال میں سارس‘‘ کے لئے ہمیشہ یاد رکھا جائے گا۔
خواتین کے عالمی دن کے موقع پر   خواتین کی طاقت کو وزیر اعظم کا سلام

نئی دلّی ، 08 مارچ ؍ وزیر اعظم جناب نریندر مودی نے خواتین کے عالمی دن کے موقع پر خواتین کی طاقت کو سلام کیا ہے ۔ وزیر اعظم نے اپنے پیغام میں کہا ہے کہ ‘‘ خواتین کے عالمی دن کے موقع پر خواتین کی طاقت کو سلام ۔ خواتین کی حصولیابیوں اور کامیابیوں پر ہمیں فخر ہے ۔ ہندوستان ، خواتین کی ترقی سے خواتین کی قیادت میں ترقی کی طرف گامزن ہے ۔ ’’ ( م ن ۔ م ع ۔ ع ا ) No. 1301
وزیراعظم کل راشٹریہ سوچھتا کیندر کا افتتاح کریں گے

وزیراعظم جناب نریندر مودی 8 اگست2020 کو راشٹریہ سوچھتا کیندر کا افتتاح کریں گے جو سوچھ بھارت مشن پر ایک تعاملی تجرباتی مرکز ہے۔ مہاتما گاندھی کو خراج عقیدت کے تحت راشٹریہ سوچھتا کیندر (آر ایس کے) کو پہلی مرتبہ وزیراعظم کے ذریعے گاندھی جی کے چمپارن ستیہ گرہ کی صدی سال گرہ کے موقع پر 10 اپریل 2017 کو اعلان کیا گیا تھا۔ آر ایس کے کے قیام سے آنے والی نسلیں دنیا کے سب سے بڑے طرز عمل کی تبدیلی مہم سوچھ بھارت مشن کے کامیاب سفر سے صحیح ڈھنگ سے واقف ہو پائیں گی۔ آر ایس کے میں ڈیجیٹل اور آؤٹ ڈور انسٹالیشن کے متوازن امتزاج سے سوچھتا اور متعلقہ پہلوؤں کے بارے میں مختلف اطلاعات، بیداری اور جانکاریاں حاصل ہوں گی۔ متعدد طریقہ کار اور سرگرمیوں کے پیچیدہ عمل کو مکمل شکل میں بہتر ڈھنگ سے سیکھنے، بہترین طور طریقوں ، عالمی اصولوں، کامیابی کی کہانیوں اور موضوعاتی پیغامات کے ذریعے پیش کیا جائیگا۔ ہال ایک میں شرکاء کو ایک انوکھے 360 ڈگری آڈیو ویزول دلکش شو کا تجربہ ہوگا جو ہندوستان کی سوچھتا کی کہانی دنیا کی تاریخ میں سب سے بڑے طرز فکر کی تبدیلی مہم کے سفرکو بیان کریگا۔ ہال 2 میں انٹریکٹیو ایل ای ڈی پینلوں، ہولوگرام باکس، انٹریکٹیو گیم وغیرہ کی پوری سیریز ہے جو بابائے قوم مہاتما گاندھی کے سوچھ بھارت وِژن کو حقیقت بنانے کیلئے کئے گئے مختلف قابل ذکر کاموں کی کہانی بتائے گی۔ آرایس کے سے متصل لان میں کھلے میں آسمان کے نیچے پیش کیے جانے والے ڈسپلے کے دوران ایسی تین نمائشیں پیش کی جائیں گی جو ستیہ گرہ سے لیکر سوچھ گرہ تک ہندوستان کے سفر کا ذکر ہے۔ اس مرکز کے چاروں طرف تعمیر کردہ فنی تصاویر پر مبنی دیواریں بھی مشن کی کامیابی کے بنیادی اجزاء کو پیش کریں گے۔ آر ایس کے کا دورہ کرنے کے بعد وزیراعظم آر ایس کے کے اینتھی تھیٹر میں دہلی کے 36 اسکولی طلباء کے ساتھ بات چیت کریں گے جو 36 ریاستوں اور مرکز کے زیرانتظام علاقوں کی نمائندگی کریں گے۔ اس دوران سماجی دوری کے ضابطوں پر عمل کیا جائیگا۔ اس کے بعد وزیراعظم کا قوم کے نام خطاب ہوگا۔ سوچھ بھارت مشن نے ہندوستان میں دیہی سوچھتا کے نقطہ نظر کو مکمل طور پر بدل دیا ہے اور 55 کروڑ سے بھی زائد لوگوں کے رویے میں قابل ذکر تبدیلی لاکر انہیں کھلے میں رفع حاجت کے بجائے بیت الخلاء کا استعمال کرنے کیلئے کامیابی کے ساتھ تحریک دیا ہے۔ اس کے لئے ہندوستان کو بین الاقوامی برادری نے کافی سراہا ہے اور اس کے ساتھ ہی ہم نے بقیہ دنیا کے لئے ایک مثال پیش کی ہے۔ یہ مشن اب اپنے دوسرے مرحلے میں ہے جس کا ہدف ہندوستان کے گاؤں کو او ڈی ایف (کھلے میں رفع حاجت سے پاک) سے بھی آگے لے جاکر او ڈی ایف پلس کی سطح پر پہنچانا ہے جس کے تحت او ڈی ایف کے درجے کو بنائے رکھنے کے ساتھ ساتھ سبھی کیلئے ٹھوس اور سیال فضلات کے بندوبست کویقینی بنانے پر بھی توجہ مرکوز کی جارہی ہے۔